Nafarroako Parlamentuko Mahaiak, 2021eko urriaren 4an egindako bilkuran, Eledunen Ba­­­­tzarrari en­­­­tzun ondoren, erabaki hau hartu zuen, besteak beste:

**1.** Izapide­­­­tzeko onar­­­­tzea administrazio publikoan sartzean merezimenduak baloratzeko dekretuari buruz Jabi Arakama Urtiaga jaunak aurkeztutako gaurkotasun handiko galdera.

**2.** Nafarroako Parlamentuko Aldizkari Ofizialean argitara dadin agin­­­­tzea.

**3.** Hurrengo Osoko Bilkuran izapide­­­­tzea.

Iruñean, 2021eko urriaren 4an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Jabi Arakama Urtiagak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, lehendakariorde eta Lehendakaritzako, Berdintasuneko, Funtzio Publikoko eta Barneko kon­tseilariak urriaren 7ko Osoko Bilkuran ahoz erantzun diezaion:

Euskararen balorazioak Nafarroako Funtzio Publikoan izan beharreko balorazioa dela-  
eta Gobernukide gisa dauzkagun desadostasunak gorabehera, horri buruzko dekretua berandu heldu dela argi dago.

Hain berandu non iragan astean iragarri zen erizaintzako lan-eskaintza publikoan ez baita euskara merezimendu gisa jasotzen; bai, ordea, ingelesa, frantsesa edo alemana. UPNko gobernuek ere ez zuten halakorik egin.

Beste behin ere galdetzen dugu: noiz aurkeztuko da dekretua? bitartean, deialdi hori eta beste batzuk zuzenduko al dituzue?

Iruñean, 2021eko urriaren 1ean

Foru parlamentaria: Jabi Arakama Urtiaga